《送客归闽》
明代·张弼

白雁风高秋气凉，画船渺渺旆央央。张翰江上莼偏美，陶令篱边菊正香。

稽首不胜恩浩荡，推冠一任鬓沧浪。何时骑马来寻访，榄叶阴中吸荔浆。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。